stanford-oval/wikipedia huggingface dataset:
How I Met Your Father

| How I Met Your Father |
| --- | --- |

Tyyli:  Tilannekomedia
Kestoaika:  22–25 minuuttia
Luoja(t):  Isaac Aptaker Elizabeth Berger
Perustuu:  Carter Baysin ja Craig Thomasin televisiosarjaan Ensisilmäyksellä
Pääosissa:  Hilary Duff Christopher Lowell Francia Raisa Suraj Sharma Tom Ainsley Tien Tran Kim Cattrall
Alkuperämaa:   Yhdysvallat
Alkuperäiskieli:  englanti
Verkko:  Hulu  HBO Max
Julkaistu:  18. tammikuuta 2022 –
Tuotantokausia:  2
Jaksoja:  30
Tunnuskappale:  Lennon Stellan "Hey Beautiful"
Tuotanto
Tuottaja(t):  Hilary Duff
Vastaava(t) tuottaja(t):  Isaac Aptaker Elizabeth Berger Carter Bays Craig Thomas Pamela Fryman Adam Londy
Säveltäjä(t):  Jeff Cardoni
Leikkaaja(t):  Sue Federman
Tuotantoyhtiö(t):  Bays Thomas Productions The Walk-Up Company 20th Television
Edeltäjä:  Ensisilmäyksellä
Aiheesta muualla
IMDb
How I Met Your Father on Isaac Aptakerin ja Elizabeth Bergerin luoma yhdysvaltalainen tilannekomediatelevisiosarja, joka on jatko-osa Ensisilmäyksellä (engl. How I Met Your Mother) -sarjalle. Sarja kertoo Sophien (Hilary Duff) ja hänen ystäviensä elämästä New Yorkin Manhattanilla. Kehyskertomuksena Sophie (Kim Cattrall) kertoo pojalleen kuinka tapasi tämän isän aivan kuin Ensisilmäyksellä-sarjassa Ted kertoo omille lapsilleen kuinka tapasi näiden äidin.
Näyttelijät > Pää

| 0 | 1 | 2 |
| --- | --- | --- |
|  Hilary Duff  | … |  Sophie   |
|  Chris Lowell  | … |  Jesse   |
|  Francia Raisa  | … |  Valentina   |
|  Suraj Sharma  | … |  Sid   |
|  Tom Ainsley  | … |  Charlie   |
|  Tien Tran  | … |  Ellen   |
|  Kim Cattrall  | … |  Tulevaisuuden Sophie   |
Näyttelijät > Toistuvat

| 0 | 1 | 2 |
| --- | --- | --- |
|  Ashley Reyes  | … |  Hannah   |
|  Leighton Meester  | … |  Meredith   |
|  Josh Peck  | … |  Drew   |
Näyttelijät > Erikoisvierailijat

| 0 | 1 | 2 |
| --- | --- | --- |
|  Michael Barbaro  | … |  itsenään   |
|  Paget Brewster  | … |  Lori   |
|  Dan Bucatinsky  | … |  Fred   |
|  Kyle MacLachlan  | … |  Kapteeni   |
|  Cobie Smulders  | … |  Robin Scherbatsky   |
Näyttelijät > Merkittävät vierailijat

| 0 | 1 | 2 |
| --- | --- | --- |
|  Daniel Augustin  | … |  Ian   |
|  Laura Bell Bundy  | … |  Becky   |
|  Joe Nieves  | … |  Carl   |
How I Met Your Dad

| How I Met Your Dad |
| --- | --- |
Tyyli:  Tilannekomedia Komediadraama Romanttinen komedia
Kestoaika:  24 minuuttia
Luoja(t):   Carter Bays  Craig Thomas  Emily Spivey 
Perustuu:  Carter Baysin ja Craig Thomasin televisiosarjaan Ensisilmäyksellä
Pääosissa:   Greta Gerwig  Drew Tarver  Nicholas D'Agosto  Tiya Sircar  Andrew Santino  Meg Ryan 
Alkuperämaa:   Yhdysvallat
Alkuperäiskieli:  englanti
Julkaistu:  Piti julkaista vuonna 2014
Jaksoja:  1
Tuotanto
Tuottaja(t):  Malline:Plain list
Ohjaaja(t):  Rob Greenberg
Käsikirjoittaja(t):   Carter Bays  Craig Thomas  Emily Spivey  Greta Gerwig 
Säveltäjä(t):  Michael Brake
Leikkaaja(t):  Sue Federman
Tuotantoyhtiö(t):  Bays & Thomas Productions 20th Television
Edeltäjä:  Ensisilmäyksellä
Seuraaja:  How I Met Your Father
Aiheesta muualla
IMDb
How I Met Your Dad on televisiosarja, jonka piti toimia jatko-osana Ensisilmäyksellä-sarjalle. Sarja piti tehdä alkuperäisen Ensisilmäyksellä-sarjan luojien Carter Baysin ja Craig Thomasin sekä Emily Spiveyn kanssa. Tämän sarjan odotettiin debytoivan vuonna 2014, mutta se hyllytettiin määräämättömäksi ajaksi, koska 20th Television päättikin olla tilaamatta sarjaa. Sarjaan ehdittiin kuitenkin tekemään pilottijakso. Sarjan juoni keskittyy Sallyn (Greta Gerwig) matkaan, jossa hän tapaa tyttärensä isän. Hän asuu New Yorkissa ystäviensä kanssa, on eroamassa ensimmäisestä miehestään, eikä hänellä ole aavistustakaan, mitä hän tekee elämällään.
Huhtikuussa 2021 ilmoitettiin, että Hulu oli tilannut How I Met Your Father -sarjan ja Isaac Aptakerin ja Elizabeth Bergerin uudelleenkirjoittamaan How I Met Your Dad -sarjan ja Hilary Duffin näyttelemään päähenkilöä Sophiea. Aptaker ja Berger ohjasivat projektia sarjan luojina, käsikirjoittajina ja vastaavina tuottajina.
How I Met Your Dad > Näyttelijät

| 0 | 1 | 2 |
| --- | --- | --- |
|  Greta Gerwig  | … |  Sally Javits   |
|  Drew Tarver  | … |  Todd   |
|  Nicholas D'Agosto  | … |  Frank   |
|  Tiya Sircar  | … |  Juliet   |
|  Andrew Santino  | … |  Danny Javits   |
|  Meg Ryan  | … |  Tulevaisuuden Sally Javits   |
|  Jake Ferree  | … |  Sallyn avustaja   |
|  Anders Holm  | … |  Gavin   |
|  Ryan Lee  | … |  Justin   |
|  Johnny 5  | … |  Baarin suosija 1   |
|  Andra Petru  | … |  Baarin suosija 2   |
Järvi (Muurla)

Järvi on kylä Salon kaupungin Muurlassa. Järvi sijaitsee seututien 110 varrella Ylisjärven pohjoispuolella.
Järvi on Muurlan pohjoisin kylä. Kylän asutus on varsin hajallaan pitkin kylän aluetta. Kylän keskus sijaitsee pienellä mäellä Ylisjärven pohjoispuolella, jolla kylän kantatilat yhä sijaitsevat. Järven kyläalueen läpi virtaa Ylisjärveen laskeva Sillanpäänoja. Kyläalueen länsiosassa on entisestä torpparialueesta syntynyt Yltjärven kulmakunta, jonka läheisyydessä on Yltjärven linnavuori.
Varhaisin tieto Järvestä on 1300-luvulta. Kylän kantatilat Mölkkäri, Tapani, Manni ja Pajari mainitaan jo vuoden 1540 maakirjassa. 1900-luvun aikana kantatiloista lohkottiin noin 20 asuintilaa. Kylän erikoisuus on Jorkolan talo, joka on rakennettu vanhan Suomusjärven kirkon käytetyistä hirsistä.
Junior-Filmi

Junior-Filmi oli Matti Kassilan, Aarne Tarkaksen ja Osmo Harkimon perustama elokuvayhtiö. Se meni konkurssiin vuonna 1952.[lähde? ]
Kassila tutustui Suomi-Filmin mainospäällikköön Tarkakseen ja ehdotti yhteistyötä Radio tekee murron -elokuvan parissa. Sen yllättävän menestyksen johdosta he päättivät perustaa elokuvayhtiön. Kassila lähti yhtiöstä ensimmäisenä. Tarkas jäi tuotantopäälliköksi kunnes siirtyi konkurssin jälkeen Fennada-Filmiin.
Junior-Filmin tuottamat elokuvat

Yö on pitkä (1952)
Valkoinen peura (1952)
Aiheesta muualla

Junior-Filmi Elonetissä
KV12

| KV12 |
| --- | --- |
 KV12 kuvassa vasemmassa yläreunassa.
Sijainti
Korkeus merenpinnasta:  181,29 m
Mitat
Korkein kohta:  5,42 m
Kapein kohta:  0,93 m
Levein kohta:  5,55 m
Kokonaispituus:  92,33 m
Pinta-ala yhteensä:  253,83 m2
Tilavuus yhteensä:  476,77 m3
Muita tietoja
Omistaja:  ei tiedossa
Sisäänkäynnin tyyppi:  portaat
Akseli:  suora
Koristelu:  ei koristelua
KV12 rakenne.
KV12 on hauta Kuninkaiden laaksossa. Se oli luultavasti tarkoitettu useiden eri kuningasperheen jäsenten hautaukseen. Sen käyttö aloitettiin todennäköisesti Uuden valtakunnan 18. dynastian aikana ja sitä jatkettiin 19. ja 20. dynastian aikana. Ajoitus perustuu haudan arkkitehtuuriseen tyyliin.
Haudasta on löydetty muumioita ja hautakalusteita. Haudassa ei ole koristelua. Etuosan huoneiden seinät ja katto ovat noen peitossa.
Tutkimuksen historia

Richard Pococke (1737–1738): kartoitus
Giovanni Battista Belzoni (1817): kartoitus
James Burton (1825): kartoitus
John Gardner Wilkinson (1825–1828): kartoitus
Ernest Harold Jones (1908–1909): kaivaukset
Howard Carter (1920–1921): kaivaukset
Edwin Brock (1994): valokuvaus
Otto Schaden (1994): valokuvaus
Aiheesta muualla

Kuvia tai muita tiedostoja aiheesta KV12 Wikimedia Commonsissa
Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF
Kaisu Pato-Oja

Kaisu Pato-Oja (1913 Hämeenkyrö – 1996 Vantaa) oli opettaja ja kirjailija. Hän toimi opettajana Lieksan Pankakoskella 1935–1974. Hänen tunnetuin teoksensa Pielisen balladi voitti Pohjois-Karjalan kesäyliopiston "Kalevalaisen runoriihen" kirjoituskilpailun 1978. Pielisen balladi ei edusta puhdasta kalevalamittaa, vaan siinä on runomittavirheitä.
Aiheesta muualla

Kaisu Pato-Oja: Pielisen balladi Latvavesiltä - pohjoiskarjalaisia kirjailijoita. Joensuun seutukirjasto. Arkistoitu 4.11.2016. Viitattu 2.11.2016.
Kantonilainen ooppera

Kantonilaisen oopperan esitys
Kantonilainen ooppera (perint.: 粵劇; yksink.: 粤剧; Jyutping: Jyut6-kek6, myös perint.: 大戲; yksink.: 大戏; Jyutping: daai6-hei3) on kiinalaisen oopperan muoto, jossa lauletut ja puhutut osuudet ovat kantoninkiinaksi esitettyjä. Taidemuoto on ollut suosittu kantoninkiinan pääsääntöisillä puhuma-alueilla eli enimmäkseen Guangdongissa, Guangxissa, Hongkongissa ja Macaossa.
Kantonilaisen oopperan esityksessä keskeisiä taidollisia vaatimuksia ovat olleet laulaminen, näytteleminen, resitatiivinen puheentuotto ja itsepuolustuslajiosaaminen. Kantonilainen ooppera saattaa olla merkitykseltään puhtaasti taiteellista tai viihteellistä, mutta sitä on käytetty myös rituaalisissa yhteyksissä. Taidemuoto otettiin ensimmäiseen kansalliseen aineettoman kulttuuriperinnön listaukseen vuonna 2006 ja Unescon aineettoman kulttuuriperinnön luetteloihin vuonna 2009.
Junior Club World Cup

Junior Club World Cup (lyhennettynä JCWC; ven. Кубок Мира среди молодежных клубных команд, Kubok Mira sredi molodezhnykh klubnykh komand) on kansainvälinen juniorijääkiekkoturnaus, jonka järjestää Kansainvälinen jääkiekkoliitto. Turnaukseen osallistuvat joukkueet ovat useimmiten A-junioriseurajoukkueita, mutta mm. myös Norjan ja Tanskan alle 20-vuotiaiden maajoukkueet sekä EJHL-junioriliigan tähdistöjoukkue ovat osallistuneet turnaukseen.
JCWC pelattiin ensimmäisen kerran Venäjän Omskissa 30. elokuuta – 3. syyskuuta 2011. Se pelattiin siellä myös kahtena seuraavana vuonna. Suomalaisseurojen A-nuorista JCWC:hen ovat osallistuneet A-nuorten SM-liigan Suomenmestaruusvuosinaan Helsingin IFK vuonna 2012, Hämeenlinnan Pallokerho vuonna 2013, Espoo Blues vuonna 2014, TPS vuonna 2015 ja Oulun Kärpät vuonna 2019. Välillä Jokerit on osallistunut turnaukseen vuosina 2016, 2017 ja 2018. HPK saavutti vuoden 2013 turnauksesta hopeaa hävittyään finaalissa MHL-joukkue Omskije Jastrebylle lukemin 2–0. Kärpät puolestaan saavutti vuonna 2019 pronssia voitettuaan itävaltalaisen EC Salzburgin lukemin 7–4.
Turnauksen mitalistit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Vuosi |  Mestari |  Hopeaa | Tulos |  Pronssia | Neljäs | Tulos | Isäntäkaupunki | Joukkuemäärä |
| 2011 |  Krasnaja Armija |  HC Karlovy Vary | 7–2 | Ei pronssiottelua | Ei pronssiottelua | Ei pronssiottelua |  Omsk, Venäjä | 8 |
| 2012 |  Sudbury Wolves |  Waterloo Black Hawks | 2–0 |  Linköping HC |  Dinamo-Šinnik Bobruisk | 1–0 ja. |  Omsk, Venäjä | 10 |
| 2013 |  Omskije Jastreby |  HPK | 2–0 |  Dubuque Fighting Saints |  Dinamo-Šinnik Bobruisk | 4–1 |  Omsk, Venäjä | 8 |
| 2014 |  МHK Spartak |  Tolpar Ufa | 2–1 rl. |  Sioux City Musketeers |  Dinamo-Šinnik Bobruisk | 4–3 ja. |  Ufa, Venäjä | 10 |
| 2015 |  Djurgårdens IF |  Tšaika Nižni Novgorod | 2–1 |  Chicago Steel |  Avto Jekaterinburg | 3–2 |  Jekaterinburg / Nižni Tagil / Verhnjaja Pyšma, Venäjä | 8 |
| 2016 |  Loko Jaroslavl |  Reaktor Nižnekamsk | 5–1 |  Snežnyje Barsy Astana |  Jokerit | 2–1 |  Nižnekamsk / Naberežnyje Tšelny, Venäjä | 8 |
| 2017 |  Krasnaja Armija |  MODO Hockey | 5–2 |  HC Třinec |  Snežnyje Barsy Astana | 2–1 |  Jekaterinburg, Venäjä | 8 |
| 2018 |  Loko Jaroslavl |  HV71 | 3–2 |  Ottawa Capitals |  EC Salzburg | 2–1 rl. |  Sotši, Venäjä | 8 |
| 2019 |  Loko Jaroslavl |  AJHL All-Star Team | 3–0 |  Kärpät |  EC Salzburg | 7–4 |  Sotši, Venäjä | 8 |
Aiheesta muualla

Junior Hockey League - World Cup: JUNIOR CLUB WORLD CUP UFA-2014 (englanniksi)
Junior Club World Cup details - Eurohockey.com (englanniksi)
Elite Prospects - JCWC (englanniksi)
Kari Palmén

Kari Olle Palmén (s. 10. maaliskuuta 1946 Hamina) on suomalainen entinen pituushyppääjä. Helsingin Kisa-Veikkoja edustanut Palmén voitti pituuden SM-kultaa vuonna 1970 sekä SM-pronssia vuosina 1967, 1969 ja 1974. Hän voitti myös viestikultaa 4 × 100 metrin viestissä vuosina 1967,1968 ja 1969. Sisähallin SM-kisoissa Palmén voitti 60 metrin juoksun 1968 ja pituuden 1968, 1971 ja 1974. Palménin ennätys pituudessa oli Flagstaffissa, Arizonassa toukokuussa 1969 hypätty 788.
Aiheesta muualla

Kari Palmén Tilastopaja (vaatii kirjautumisen, maksullinen palvelu).
Miesten pituushypyn Suomen mestarit
Järvi-Pohjanmaan rovastikunta

Järvi-Pohjanmaan rovastikunta oli yksi Suomen evankelis-luterilaisen kirkon Lapuan hiippakunnan seitsemästä rovastikunnasta. Rovastikuntaan kuuluivat Lapuan hiippakunnan 
Kauhavan sekä Lappajärven, Evijärven, Vimpelin, Alajärven, Soinin, Ähtärin ja Pietarsaaren suomalainen  evankelis-luterilaiset seurakunnat. 
Rovastikunnan lääninrovastina toimi Alajärven kirkkoherra Ari Auranen.
Lapuan hiippakunnan rovastikunnat jaettiin vuonna 2022 uudestaan maakuntajaon mukaan. Ennen rovastikuntia oli kuusi, uuden jaon mukaan viisi, eikä Järvi-Pohjanmaan rovastikuntaa enää ole.
Rovastikunnan seurakunnat

| Seurakunta | Jäseniä (2018) | Osuus alueen väestöstä (2018) |
| --- | --- | --- |
| Kauhavan seurakunta | 13 704 | 85,53% |
| Lappajärven seurakunta | 2 671 | 86,78% |
| Evijärven seurakunta | 2 072 | 83,79% |
| Vimpelin seurakunta | 2 476 | 85,35% |
| Alajärven seurakunta | 8 357 | 86,15% |
| Pietarsaaren suomalainen seurakunta | 4 989 |  |
| Soinin seurakunta | 1 829 | 87,72% |
| Ähtärin seurakunta | 4 714 | 82,66% |
| Rovastikunta yhteensä | 35 823 | 85,37% |
Jussi Heikkinen (muusikko)

| Jussi Heikkinen> Henkilötiedot |
| --- | --- |
Ammatti:  muusikko
Muusikko
Taiteilijanimi:  Lord Heikkinen
Tyylilajit:  black metal, death metal
Soittimet:  basso, kitara
Yhtyeet:  Soulgrind (1992–) Gloomy Grim (1997–) Walhalla (1997–) Fleshred (2008–) Tenebrae (1991–1996) Twilight Ophera (2003–2009) Evince (2007–2009)
  [ Muokkaa Wikidatassa ] [ ohje ]  
Jussi Heikkinen on suomalainen muusikko. Hän on black metal -yhtye Soulgrindin perustaja. Hän soittaa myös yhtyeissä Fleshred, Gloomy Grim ja Walhalla.
Heikkinen on toiminut myös tuottajana, miksaajana, äänittäjänä sekä Soulgrindin albumeiden kansitaiteilijana.
Diskografia

Bloodtorn (2011,  Violent Journey Records)
Dysanchelium (1994,  Spinefarm Records)
Trancequake (1994,  demo)
Sick Spinning Wheel (1994,  EP, Malodorous Mangled Innards Records)
Hypnotech (1996,  Shiver Records)
Promo 2001 (2001, demo)
The End of Halcyon Age (2003,  Sagittarius)
Twilight Ophera and the Order of the Sanguine Diadem presents: Descension (2006,  Low Frequency Records)
Abandon Belief (2009,  omakustanne)
Aiheesta muualla

Jussi Heikkinen (muusikko) Encyclopaedia Metallumissa (englanniksi)
Jussi Heikkinen fiercemetal.org-sivustolla[vanhentunut linkki]
Kapteeni Corellin mandoliini

| Kapteeni Corellin mandoliini> Captain Corelli's Mandolin |
| --- | --- |
 Elokuvan juliste
Ohjaaja:  John Madden
Käsikirjoittaja:  Shawn Slovo
Tuottaja:   Tim Bevan  Mark Huffam  Kevin Loader 
Säveltäjä:  Stephen Warbeck
Kuvaaja:  John Toll
Leikkaaja:  Mick Audsley
Pääosat:   Nicolas Cage  Penélope Cruz  John Hurt  Christian Bale 
Valmistustiedot
Valmistusmaa:   Yhdysvallat  Iso-Britannia  Ranska 
Tuotantoyhtiö:   Universal Pictures  Miramax 
Levittäjä:  Miramax
Ensi-ilta:  2001
Kesto:  129 min
Alkuperäiskieli:  englanti, kreikka, saksa, italia
Budjetti:  57 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Kapteeni Corellin mandoliini on yhdysvaltalais-brittiläis-ranskalainen elokuva vuodelta 2001. Sen pääosissa esiintyvät Nicolas Cage ja Penélope Cruz. Elokuva sijoittuu toisen maailmansodan aikaan, italialaisten miehittämään Kreikan saaristoon Kefalonian saarelle. Elokuvan käsikirjoitus perustuu Louis de Bernièresin samannimiseen romaaniin, ja monet kriitikot ovat pitäneet elokuvaa paljon huonompana kuin alkuteosta.
Näyttelijät

| 0 | 1 | 2 |
| --- | --- | --- |
|  Nicolas Cage  | … |  Kapteeni Antonio Corelli   |
|  Penélope Cruz  | … |  Pelagia   |
|  John Hurt  | … |  tohtori Iannis   |
|  Christian Bale  | … |  Mandras   |
|  David Morrissey  | … |  Kapteeni Weber   |
|  Irene Papas  | … |  Drosoula   |
Lähde:
Aiheesta muualla

Kapteeni Corellin mandoliini Episodi.  2.11.2001. Viitattu 13.7.2022.
Kapteeni Corellin mandoliini (2001) Leffatykki.  5.6.2002. Viitattu 13.7.2022.
Kapteeni Hatteras

Kapteeni Hatteras on Jules Vernen kirjoittama seikkailuromaani Jäämereltä. Kirja on ilmestynyt suomeksi kolmena niteenä: Pohjoista kohti, Talvi napajäissä ja Kapteeni Hatteras.
Juoni

Salaperäinen nimimerkillä K.Z. esiintyvä rahoittaja rakennuttaa Englannissa priki Forwardin, johon pestataan osaava miehistö. Matka suuntautuu kohti pohjoista. Työ ei suju kriiseittä, ja lopulta tuhon partaalla paljastuu kuka salaperäinen kapteeni on: hän on matruusi Garryn hahmossa piillyt John Hatteras, pelottavan kuuluisa pohjoisen tutkija: hänen retkikuntansa ovat yleensä päättyneet tuhoisasti. Niin käy nytkin: alus juuttuu talveksi jäihin, ja hiilet uhkaavat loppua. Kapteeni, lääkäri ja kirvesmies lähtevät etsimään tiedossa ollutta Belcherin retkikunnan hiilivarastoa, jotta talvesta selvittäisiin - tosin turhaan ja sillä välin miehistö nousee kapinaan, ottaa reet ja veneen sekä lähtee kohti etelää sytyttäen laivan palamaan lähtiessään. He tuhoutuvat matkallaan. Vain pursimies jää paikalle odottamaan kapteenin paluuta.
Hiukan myöhemmin löydetään haaksirikkoutunut amerikkalaisalus Porpoise ja sen kapteeni Altamont juuri ja juuri hengissä. Aluksen varusteilla selvitään talvesta eräänlaisessa lumilinnassa.
Keväällä rakennetaan pursi hylyn laudoista ja matka kohti pohjoisnapaa jatkuu. Tavoite saavutetaan, mutta kapteeni Hatterasin järki sammuu hänen astuessaan tulivuoren huipulle, johon pohjoisnapa on mitattu.
Retkikunnan rippeet pelastuvat kuin ihmeen kautta poikkeuksellisen kauas pohjoiseen tulleeseen tanskalaiseen hylkeenpyyntialukseen ja palaavat Englantiin.
Saavutus vahvistetaan - mutta kapteeni Hatteras jää mielisairaalaan, yhä marssien kohti pohjoista.
Aiheesta muualla

Kuvia tai muita tiedostoja aiheesta Kapteeni Hatteras Wikimedia Commonsissa
Kankarin seisake

Kankarin seisake (lyh. Kkr) oli rautatieliikennepaikka Kankarin kylässä Vaalan kunnassa Pohjois-Pohjanmaalla rataosalla Oulu–Kontiomäki. Liikennepaikka sijaitsi Vaalan ja Kivesjärven asemien välisellä rataosuudella, noin kahdeksan kilometrin päässä Vaalan asemalta itään. Matkustajaliikenne lakkautettiin lättähattuliikenteen päättyessä 3. kesäkuuta 1984 ja liikennepaikka lakkautettiin kokonaan 2. kesäkuuta 1985. Thure Hellströmin laatimien tyyppipiirustusten mukaisesti rakennettu asemarakennus on nykyisin yksityiskäytössä.
Liikennepaikka sijaitsi liikenteellisesti hankalassa paikassa notkelman pohjalla, jolloin asemalle pysähtyvien junien oli aina lähdettävä ylämäkeen. Liikennepaikan länsipuolella oli aiemmin myös pistoraiteita hiekkakuopille, näistä on edelleen nähtävillä paikalleen jätetty pölkytys, vaikka kiskotus on purettu pois.
Aiheesta muualla

Vaunut.org: kuvia Kankarista
Kari Joentakanen

Kari Juhani Joentakanen (s. 9. heinäkuuta 1956 Haapavesi) on aktiiviuransa päättänyt suomalainen pituushyppääjä. Hän edusti Raahen Vesaa ja hänen valmentajanaan toimi Esa Pyhälä.
Kalevan kisoista Joentakanen saavutti pituushypyn hopeaa vuonna 1982. Lisäksi hän oli viestijuoksun SM-kilpailuissa mukana saavuttamassa pronssia 4 x 100 metrin viestijuoksusta vuonna 1982.
Virallisissa kilpailuissa Joentakanen ei ole esiintynyt vuoden 1985 jälkeen.
Kari Immonen (historioitsija)

| Kari Immonen> Henkilötiedot |
| --- | --- |
Koko nimi:  Kari Juhani Immonen
Syntynyt: 27. marraskuuta 1945 (ikä 78)
Kansalaisuus:  Suomi
Arvonimi: professori, emeritus
Koulutus ja ura
Tutkinnot:  Turun yliopisto, 1987
Tutkimusalue:  historia
Kari Juhani Immonen (s. 27. marraskuuta 1945 Kuusankoski) on suomalainen historiantutkija ja Turun yliopiston kulttuurihistorian emeritusprofessori. Immonen väitteli filosofian tohtoriksi vuonna 1987 ja toimi Turun yliopiston kulttuurihistorian oppiaineessa apulaisprofessorina vuosina 1995–1998 ja professorina 1998–2010.
Interpol EP

| Interpol EP Interpol |
| --- | --- | --- |

EP-levyn tiedot
 Julkaistu: 4. kesäkuuta 2002
 Tyylilaji: indie rock
 Levy-yhtiö: Matador Records
muut julkaisut
| Precipitate EP 2001 | Interpol EP 2002 | Turn on the Bright Lights 2002 |
Interpol EP on indie rock -yhtye Interpolin EP-levy, joka julkaistiin 4. kesäkuuta 2002. Kappaleista ”PDA” ja ”NYC” on julkaistu samana vuonna ilmestyneellä albumilla Turn on the Bright Lights.
Kappaleet

PDA – 5.02
NYC – 4.20
Specialist – 6.39
Arvostelut

AllMusic:
Kahdenhaaraset

Kahdenhaaraset
| --- | --- |
Sijainti:  Padasjoki Päijät-Häme Suomi
Vesialue:  Päijänne
Korkein kohta:  82,5 m 
Pinta-ala:  3,7 ha  
muokkaa - muokkaa wikitekstiä - muokkaa Wikidataa
Kahdenhaaraset  on Päijänteen saariryhmä Päijät-Hämeessä Padasjoella. Se kuuluu Päijänteen kansallispuistoon.
Maantietoa

Saariryhmä muodostuu kahdesta saaresta, jotka sijaitsevat 60 metrin etäisyydellä toisistaan Hirtniemen rannikon tuntumassa Padasjoenselällä Nyystölänlahden suulla. Saarten ympäristö on kivinen. Suurempi saari on 300 metriä pitkä, 150 metriä leveä ja sen pinta-ala on 2,7 hehtaaria . Toinen saari on vastaavasti 200 metriä, 70 metriä ja 0,97 hehtaaria. Saarien yhteispinta-ala on siten 3,7 hehtaaria . Saaret ovat matalat ja ne molemmat kohoaa noin neljän metrin korkeuteen Päijänteestä.
Luontoarvoja

Molemmat saaret ovat suojeltuja ja ne kuuluvat yhdessä Päijänteen kansallispuistoon. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003).
Aiheesta muualla

http://www.paikkatieto.airix.fi/paikkatieto/padasjoki/paijanne_rantaoyk/selostus_100203.pdf (Arkistoitu – Internet Archive)
Päijänteen kansallispuisto
Päijänne
Haapasaari
Kelvenne
Pulkkilanharju
Päijätsalo
Kari J. Tähtinen

Tähtisen suunnittelema Akaan vaakuna
Kari Juhani Tähtinen on suomalainen heraldikko. Hän on Suomen Heraldisen Seuran jäsen. ja suunnitellut Akaan vaakunan ja sukuvaakunoita.
Kantonin metro

| Kantonin metro |
| --- | --- |


Sijainti:  Kanton, Kiina
Avattu:  28. kesäkuuta 1997
Pituus:  236 km
Asemia:  144
Linjoja:  8
Liikennöitsijä(t):  Guangzhou Metro Corporation
  
Tiyu Xilun metroaseman kautta kulkevat linjat 1 ja 3. Asemalla on laituriovet.
Kantonin metro on metrojärjestelmä Kantonin kaupungissa Guangdongin maakunnassa Kiinassa. Sen rakentaminen aloitettiin vuonna 1993. Ensimmäinen linja avattiin vuonna 1997, jolloin metroasemia oli käytössä viisi. Metro koostui kahdeksasta linjasta marraskuussa 2010 Aasian kisojen käynnistyessä. Raideverkoston pituus oli 230 kilometriä.
Aiheesta muualla

Kuvia tai muita tiedostoja aiheesta Kantonin metro Wikimedia Commonsissa
Metron verkkosivusto (Arkistoitu – Internet Archive) (kiinaksi) ja (englanniksi)